Tot a punt per a la Festa de la Primavera d'Alaquàs
28/05/2014

# Tot a punt per a la Festa de la Primavera d'Alaquàs

*   28/05/2014
*   [Imprimir](#)
*   Compartir
*    https://www.alaquas.org/documento.asp?id\_do=14401

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14401%2F0&title=Ajuntament%20d%27Alaqu%C3%A0s.%20Premsa.Tot%20a%20punt%20per%20a%20la%20Festa%20de%20la%20Primavera%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14401/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14401/28052014dsc01140_Form_4.jpg)](https://www.alaquas.org/ficheros/documentos/2014/2/14401/28052014dsc01140_Form_10.jpg "<a href='https://www.alaquas.org/ficheros/documentos/2014/2/14401/28052014dsc01140_Form_10.jpg' target=_blank><i class='fa fa-external-link' aria-hidden='true'></i>.Tot a punt per a la Festa de la Primavera d'Alaquàs</a>")

Hi haurà activitats infantils per a xiquets i xiquetes i es celebrarà la Diada Solidària i el Joc Solidari

L’Ajuntament d’Alaquàs celebrarà dissabte 31 de maig la XIX Festa de la Primavera d’Alaquàs, la Diada Solidària i el Joc Solidari. La jornada es celebrarà de 10 a 14 hores al parc de la Sequieta d’Alaquàs. A les 12 hores del matí tindrà lloc el lliurament dels premis als participants en el Joc Solidari i es donaran a conèixer també els premiats del concurs El Teuladí.

La Festa de la Primavera és una de les activitats més tradicionals i amb més èxit d’Alaquàs vist l’alt índex de participació de la ciutadania. Milers de persones, entre associacions, entitats i veïns i veïnes participen i s’involucren cada any en aquesta jornada dividida en tres espais: infantil, jove i solidari, format per la Diada Solidària i el Joc Solidari.

**Espai Solidari**

Les activitats s’iniciaran a les 10 hores del matí amb la benvinguda de tots els col·legis d’Alaquàs participants en el **Joc Solidari**, una de les activitats centrals dins dels projectes de cooperació internacional posats en marxa per l’Ajuntament d’Alaquàs i que està organitzat conjuntament amb la Comissió Solidària. L’objectiu d’aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents. Els participants d’aquest Joc Solidari juguen per aconseguir diners que cada centre destina a un projecte seleccionat i respecte al qual s’ha treballat prèviament a les aules.

A les 11  hores del matí començarà també la tradicional Diada Solidària, amb una seguida d’activitats solidàries, venta de productes i tallers i la possibilitat de menjar al parc una ració de paella solidària amb beguda, amb l’aportació de 3 euros. Els diners obtinguts en aquestes activitats aniran destinats al projecte ALAQUÀS SOLIDÀRIA posat en marxa per l’Ajuntament d’Alaquàs.

**Espai Infantil i Jove**

Les activitats de l’espai infantil i jove tindran lloc a partir de les 11 del matí. En elles participaran nombroses associacions i entitats d’Alaquàs. En aquest espai s’oferiran tallers d’oci, atraccions, competicions esportives, regals i degustacions gastronòmiques. A les 12:30 es realitzarà una exhibició de Unitat Canina i la Policia Local d’Alaquàs.